open-index/open-wikipedia-markdown huggingface dataset:
Bethel (Alaska)

**Bethel** (Alaskayupik: *Mamterilleq*) er en by i folketellingsområdet Bethel i delstaten Alaska i USA. Bethel ligger 550&nbsp;km vest for Alaskas største by, Anchorage. Byen kan bare nås med fly eller båt fra elven Kuskokwim. Bethel er den største byen i Vest-Alaska og den niende største byen i Alaska, med et folketall på 6&nbsp;080 personer. 

## Historie
Sørvest-Alaska har vært hjemstedet til ulike grupper Yupik-folk i flere tusen år. Folket som bodde i områdene rundt dagens bosetning het Mamterillermiut, som betyr "Røykeri-folket". Dette navnet fikk de på grunn av deres bruk av røykerier for å produsere røkt fisk. På slutten av 1800-tallet ble det etablert et lite handelssted kalt Mumtrekhlogamute, som hadde 41 innbyggere i 1880. I 1885 etablerte Brødremenigheten en misjon i området, som blant annet hjalp til med å oversette bibelen til alaskayupik. Et United States Postal Service-postkontor åpnet ved bosetningen i 1905.

Radiostasjonen KYUK ble etablert i Bethel i 1971 og var USAs første radiostasjon som var 100 % eid av amerikanske urfolk.

I 1997 mottok Bethel nasjonal oppmerksomhet da en skoleskyting fant sted 19. februar. En 16-år gammel elev ved Bethel Regional High School hadde skutt og drept skolens rektor og 1 medelev, mens 2 andre ble såret. Gjerningspersonen fikk en fengselsstraff på 210 år som følge av hendelsen.

I 2012 spilte noen lokale ungdommer en spøk der de sendte ut falske flygeblad om at Taco Bell skulle åpne en restaurant i byen. Stuntet fikk oppmerksomhet fra ledelsen i Taco Bell, som reagerte med å fly inn en matbil fylt opp med ingredienser til 10 000 tacoer.

## Transport
Flyplassen Bethel Airport er et trafikknutepunkt for hele Bethel-regionen. Den er eid av delstaten Alaska, og har en rekke flyruter til de mange små omkringliggende landsbyene. Alaska Airlines flyr daglige flyvninger mellom Bethel og Anchorage. Flyplassen er også svært viktig for innflyging av varer, da det ikke er mulig å frakte dette via veger. 

I tillegg til flyplassen har Bethel også en havn. Havna brukes som lokaltransport mellom landsbyene langs Kuskokwim-elva om sommeren, i tillegg til å frakte varer fra Bethel til mer avsidesliggende steder. 

Byen betjenes av en aktiv drosje-industri med 93 drosjesjåfører. Bethel har flere drosjesjåfører per innbygger enn noen annen by i USA.

## Kultur
Tradisjonelle dansere fra hele Alaska deltar under dansefestivalen Cama-i hvert år i mars. Hundrevis av dansere, sangere og trommeslagere opptrer med tradisjonelle Yupik-innslag under festivalen.

## Referanser


## Eksterne lenker
*
Tessalit (krets)

**Tessalit** er en krets i regionen Kidal i Mali. Kretsens administrative sentrum er landsbyen Tessalit. Kretsen er inndelt i kommuner, og disse er igjen inndelt i kvartaler eller landsbyer. I 2009 hadde kretsen et innbyggertall på 16&nbsp;289.

## Kommuner
Tessalit er inndelt i følgende kommuner:

* Aguelhok 
* Tessalit
* Timtaghene

## Referanser
Lansana Conté

**Lansana Conté** (født 30. november 1934 i Dubréka i Fransk Guinea, død 22. desember 2008 i Conakry) var en guineansk offiser og politiker for Parti de l'Unité et du Progrès. Fra 3. april 1984 til sin død var han Guineas andre president. Contá var muslim og tilhørte soussou-folkegruppen. 

## Liv og virke
### Bakgrunn
Conté studerte ved militære skoler i Elfenbenskysten og Senegal, som da var en del av Fransk Vest-Afrika. I 1955 vervet han seg til den franske hæren. I 1957 var han stasjonert i Algerie under Algeriekrigen. Etterpå vendte han tilbake til Guinea, som 2. oktober 1958 fikk sin uavhengighet fra Frankrike, og der ble han med i den nye guineanske hæren med rangen sersjant. Han steg i gradene til han ble assisterende stabssjef for hæren i 1975.

### Politiker
I 1980 ble han valgt inn i parlamentet.

26. mars 1984 døde Ahmed Sékou Touré, som hadde vært Guineas president helt siden uavhengigheten i 1958. 3. april samme år ledet Conté et militærkupp mot den midlertidige regjeringa til Louis Lansana Beavogui. De neste åra ledet Conté en militærregjering, som ledet landet vekk fra den sosialistiske linja som forgjengeren Sékou Touré hadde ført. I 1985 slo han ned et kuppforsøk, hvor om lag 100 militære ble henrettet for å ha deltatt i kuppforsøket.

Tidlig i 1990-åra gjennomførte Conté en prosess i retning sivilt styre. Politiske partier ble legaliserte i 1992, og 19. desember 1993 ble det arrangert et presidentvalg. Conté stilte som kandidat for det nye partiet Parti de l'Unité et du Progrès (Partiet for enhet og fremgang), og vant med 51,7 % av stemmene, til tross for anklager om valgfusk.

I 1996 overlevde han enda et kuppforsøk. Conté vant et nytt presidentvalg 14. desember 1998 med 56,1 % av stemmene. I november 2001 ble det holdt en folkeavstemning som utvidet presidentperioden fra 5 til 7 år, og hevet avgrensinger på hvor mange perioder én president kunne sitte. Endringene ble godkjente, offisielt med 98,4 % av stemmene, men opposisjonen avviste dette som valgfusk. Presidentvalget 21. desember 2003 ble boikotta av alle utenom én opposisjonskandidat, og Conté vant med 95,3 % av stemmene.

I januar 2007 var det omfattende uro i hovedstaden Conakry og store demonstrasjoner mot president Conté. Nesten hundre mennesker skal ha blitt drept i sammenheng med demonstrasjonene. Conté avviste å gå av.

Den 23. desember 2008 kunngjorde styresmaktene i Guinea at Conté hadde dødd dagen før. Senere same dag kunngjorde en militærjunta ledet av Moussa Dadis Camara at den hadde avsatt regjeringa i landet.

## Referanser


## Eksterne lenker
*
Tin-Essako (krets)

**Tin-Essako** er en krets i regionen Kidal i Mali. Kretsens administrative sentrum er Tin-Essako. Ifølge folketellingen av 2009 hadde kretsen 7976 innbyggere. Kretsen (fr.*cercle*) er den minst befolkede i Mali, og ligger i et område med ekstremt, saharisk klima.

## Kommuner
Tin-Essako består av følgende to kommuner:

* Intadjedite
* Tin-Essako

## Referanser
Intadjedite

**Intadjedite** er en kommune i kretsen Tin-Essako i regionen Kidal i Mali. Kommunen ble etablert 7. juni 2005.

## Referanser
Distrikt (New Zealand)

Et **distrikt** på New Zealand er en administrativ geografisk enhet i regionene. Distriktene ble etablert etter lokalmyndighetsreformen i 1989. Tasman, Marlborough og Gisborne distriktene er enhetlig myndigheter.

## Distrikter
Det er 53 distrikter pr 2012 

*Ashburton
*Buller
*Carterton
*Central Hawke's Bay
*Central Otago
*Clutha
*Far North
*Gisborne
*Gore
*Grey
*Hastings
*Hauraki
*Horowhenua
*Hurunui
*Kaikoura
*Kaipara
*Kapiti Coast
*Kawerau
*Mackenzie
*Manawatu
*Marlborough
*Masterton
*Matamata-Piako
*New Plymouth
*Opotiki
*Otorohanga
*Queenstown-Lakes
*Rangitikei
*Rotorua
*Ruapehu
*Selwyn
*South Taranaki
*South Waikato
*South Wairarapa
*Southland
*Stratford
*Tararua
*Tasman
*Taupo
*Thames-Coromandel
*Timaru
*Waikato
*Waimakariri
*Waimate
*Waipa
*Wairoa
*Waitaki
*Waitomo
*Whanganui
*Western Bay of Plenty
*Westland
*Whakatane
*Whangarei

Kaikoura ble overført fra Marlboroughregionen til Canterburyregionen i 1992. Banks Peninsula ble overført til Christchurch etter en folkeavstemning i 2005. Franklin, Parakura og Rodney opphørte i 2010 da de ble del av andre distrikter og Aucklandregionen.

## Referanser
Tin-Essako

**Tin-Essako** er en kommune og landsby i kretsen Tin-Essako, i den nordøstlige regionen Kidal i Mali. Landsbyen ligger 115 km øst for Kidal. Ifølge folketellingen av 2009 bor det 2595 innbyggere i kommunen.

## Referanser


## Eksterne lenker
*   **(fransk)**.
Villa dei Papyri

**Villa dei Papyri** («Papyrusenes villa») er den mest kjente og storslåtte villaen fra romertiden ved vulkanen Vesuv i Italia. Den ligger rett vest for den antikke byen Herculaneum, og ble begravd sammen med den under vulkanens store utbrudd 79 e.Kr. Villaen ble funnet i 1752, og påfølgende utgravninger avdekket rundt 1800 forkullede papyrus-ruller.

## Beliggenhet og kunstskatter
Villa dei Papyri menes å ha vært boligen til Lucius Calpurnius Piso Caesoninus, Julius Cæsars svigerfar. Villaen lå helt nede ved den antikke strandlinjen og dekket 250 m av den. Etter oppdagelsen av villaen på 1700-tallet gravde man et intrikat tunellsystem som avdekket villaens grunnplan og ga anledning til å ta ut en lang rekke kunstskatter, deriblant omtrent 80 helplastiske statuer i bronse og marmor. De fleste av disse befinner seg i det arkeologiske museet i Napoli. Det var antatt at villaen hadde to etasjer, men videre utgravning på 1990-tallet viste at den hadde fire. Utgravningene stanset i 1998 av økonomiske årsaker, og det er fremdeles store deler av villaen som ikke er ferdig utgravd.

## Biblioteket

Under utgravningene i 1752–54 ble det funnet om lag 1&nbsp;800 papyrus-ruller. Takket være Vesuvs utbrudd er dette det eneste biblioteket fra den gresk-romerske antikken som har overlevd til vår tid. Å lese tekstene har imidlertid vært svært utfordrende siden skriftrullene har blitt vætet av vulkansk søle, presset sammen og forkullet. Skriftruller og papyruser fra villaen er siden 1800-tallet samlet i Nasjonalbiblioteket i Napoli.

Mange ruller ble ødelagt under tidlige forsøk på å rulle ut tekstene ved hjelp av kjemisk eksperimentering med alt fra kvikksølv, vann, svoveldamp og syre.. En relativt skånsom mekanisk innretning for langsom utrulling ble utviklet av Antonio Piaggio i 1756. Fremdeles er det hundrevis av ruller som ikke har blitt åpnet, og i dag eksperimenteres det med teknikker for å lese rullene uten å måtte åpne de.

Tydingen av tekstene har også blitt vanskeliggjort av at nyansen til blekket er svært likt den til papyrusfibrene. Siden 1970-tallet har man gjort fremskritt ved hjelp av mikroskopi, og siden slutten av 1990-tallet ved hjelp av digital, multispektral avbildning (MSI). Brigham Young University har bidratt med digitalisering.

Blant tekstene som er tydet utgjør en liten andel latinsk poesi, mens størsteparten er  epikuristiske filosofiske tekster på gresk, inkludert et stort antall tekster av Filodemos. En stor del av villaen er fremdeles ikke gravd ut, og det er ikke usannsynlig at det befinner seg ytterligere skriftruller der.

## Getty Villa

«Getty-villaen» ble bygget for J. Paul Getty i Pacific Palisades, California i 1954, og er i dag del av et museumskompleks. Villaen er et forsøk på å skape en kopi av Villa dei Papyri.

## Referanser
Timbuktu (krets)

**Timbuktu** er en krets i regionen Timbuktu i Mali. Målt i areal er det den største kretsen i Mali. Kretsens administrative senter ligger i Timbuktu. Kreten er inndelt i kommuner, som igjen er inndelt i kvarter/landsbyer. Timbuktu hadde i 2009 en befolkning på 124&nbsp;546 innbyggere.

## Kommuner
Kretsen Timbuktu består av følgende seks kommuner:

* Alafia
* Ber 
* Bourem-Inaly
* Lafia
* Salam
* Timbuktu

## Referanser
Lehann Fourie

**Lehann Fourie** (født 1987) er en sørafrikansk hekkeløper og sprinter. Han har stafettgull fra afrikamesterskapet i 2010, og individuelle medaljer fra Universiaden 2009 og juniorafrikamesterskapet 2005. 

## Karriere
Fourie deltok på 110 meter hekk ved Juniorafrikamesterskapet i friidrett 2005 i Radès i Tunisia, der han fikk bronse bak Ruan de Vries og Séléké Samaké. Året etter deltok han ved Junior-VM i friidrett 2006 i Beijing, men der gikk han ikke videre fra innledningsheatet. Han kom på femteplass i sitt heat, med tide 14,25. I 2009 fikk han sølv på 110 meter hekk ved Universiaden 2009, bak kinesiske Yin Jing, men ved VM i friidrett 2009 ble han igjen slått ut i innledningsheatet. 

Ved Afrikamesterskapet i friidrett 2010 brøt han på 110 meter hekk, men han vant gull på 4 x 100 meter stafett, sammen Hannes Dreyer, Simon Magakwe og Thuso Mpuang. Othman Hadj Lazib vant gullet på 110 meter hekk. 

Han deltok ved VM i friidrett 2011 i Daegu i Sør-Korea, men tiden 13,86 holdt ikke til plass i semifinalen. Ved VM i friidrett innendørs 2012 kom han til finalen på 60 meter hekk, og endte på syvendeplass med tiden 7,69. 

## Referanser


## Eksterne lenker
*
Taupo (distrikt)

**Taupo** er et distrikt på Nordøya på New Zealand. 

Distriktet omfatter områdene rundt New Zealands største innsjø Lake Taupo og den mindre Lake Rotoaira. Distriktet strekker seg fra Mangakino i nord til Tongariro nasjonalpark i sør og østover inn i skogområdet Kaingaroa Forest. Størsteparten av innbyggerne bor i de to største byene Taupo og Turangi. 

Størsteparten av distriktet ligger i regionen Waikato, men mindre deler ligger i Bay of Plenty, Hawke's Bay og Manawatu-Wanganui.

## Historikk
Lite er kjent om maoribosettingen rundt Taupo, men Ngāti Tūwharetoa har vært den viktigste iwi i området i flere hundre år. Det lå viktige pā (befestninger) ved Turangi.

Byen Taupo ble grunnlagt i 1869 som en garnisonsby under maorikrigene og forble forholdsvis liten på grunn av den skrinne vulkanske jordsmonnet i området. Det var først i 1950-årene at området begynte å utvikle seg med skogbruk og byggingen av det geotermisk kraftverket i Wairakei.

## Bosetning
Byen Taupo ligger ved den nordvestlige bredden av innsjøen med samme navn og Turangi ligger ved sørbredden. 

Riksveien *State Highway 1* går langs østsiden av innsjøen og flere mindre bosetninger ligger langs riksveien. Det bor færre langs nord- og vestsiden av innsjøen.

## Referanser

 


## Eksterne lenker
* Taupo District Councils hjemmeside
Alafia

**Alafia** er en kommune i kretsen Timbuktu, som ligger i regionen Timbuktu i Mali. Kommunens viktigste bebyggelse, og også administrasjonssenter, er Toya. Kommunen er for det meste dekket av ørken, og dekker et areal på 27&nbsp;857&nbsp;km². Ifølge folketellingen av 2009 hadde kommunen 13&nbsp;318 innbyggere.

## Referanser
Ber

**Ber** er en kommune og bebyggelse i Timbuktu, i regionen Timbuktu i Mali. Bebyggelsen ligger ca 8 km nord for elven Niger, og 53 km øst for Timbuktu. Ifølge folketellingen av 2009 hadde kommunen 9128 innbyggere. Kommunen består for det meste av ørken, og har et areal på 35&nbsp;280&nbsp;km².

## Referanser


## Eksterne lenker
*
Thames-Coromandel

**Thames-Coromandel** er et distrikt på Nordøya på New Zealand. Distriktet omfatter Coromandelhalvøya og Firth of Thames sørøst for Auckland. Hovedsetet er byen Thames. Thames-Coromandel var det første distriktet som ble etablert på New Zealand da det ble etablert i 1975. Ved folketellingen i 2013 hadde distriktet 26 178 innbyggere.

## Referanser

 


## Eksterne lenker
* Thames-Coromandel District Councils hjemmeside
Firth of Thames

**Firth of Thames** (maori: *Tikapa*) er en stor bukt nord på Nordøya på New Zealand. Elvene Waihou og Piako renner ut i bukta. Waihou var tidligere kalt Thames etter byen Thames som ligger på sørøstkysten av bukta.

Bukta ligger i sørenden av Haurakigolfen sørøst for byen Auckland. Den dekker graben mellom Coromandelhalvøya og Hunua Ranges som fortsetter inn i Hauraki Plains mot sør.

## Vern
Firth of Thames er et viktig tilholdssted for lofugler og er regnet som våtmarksområde av internasjonal interesse i Ramsar-konvensjonen.

## Referanser


## Eksterne lenker
*
Toya (Mali)

**Toya** er en landsby og et kommunesenter i Alafia i kretsen Timbuktu, i regionen Timbuktu i Mali. Landsbyen ligger på nordbredden av elven Niger.
Bourem-Inaly

**Bourem-Inaly** er en landsby og kommune i kretsen Timbuktu, i regionen Timbuktu i Mali. Folketellingen i 2009 viste et innbyggertall i kommunen på . Ifølge folketellingen av 1998 hadde kommunen 8532 innbyggere.

## Referanser
Lafia (Mali)

**Lafia** er en kommune i kretsen Timbuktu, i regionen Timbuktu i Mali. Kommunens administrative senter er landsbyen Aglal.

Lafia hadde, ifølge folketellingen av 2009, 7764 innbyggere, og er på 446&nbsp;km2.

## Referanser


## Eksterne lenker
*   **(fransk)**
Aglal

**Aglal** er en landsby og kommunesenter i Lafia, i kretsen Timbuktu, i regionen Timbuktu i Mali. 

## Referanser
Salam (Mali)

**Salam** er en kommune i kretsen Timbuktu, i regionen Timbuktu i Mali. Regionens administrative senter ligger i Agouni. Folketellingen i 2009 viste et innbyggertall på . Per 1998 hadde kommunen 11&nbsp;534 innbyggere.

## Referanser
Agouni

**Agouni** er en landsby og kommunesenter i Salam i kretsen Timbuktu, i regionen Timbuktu i Mali. 

## Referanser
Niafunké (krets)

**Niafunké** er en krets i regionen Timbuktu i Mali. Kretsens administrative senter er Niafunké. Ifølge folketellingen av 2009 hadde kretsen 184&nbsp;285 innbyggere. Niafunké har et areal på 12&nbsp;000&nbsp;km², og om lag 100 km av elven Niger renner gjennom kretsen.

## Kommuner
Kretsen er inndelt i følgende åtte kommuner:

*Banikane Narhawa
*Dianké
*Fittouga
*Koumaïra
*Léré
*N'Gorkou
*Soboundou
*Soumpi

## Referanser
Dianké

**Dianké** er en by og kommune i kretsen Niafunké, i regionen Timbuktu i Mali. Ifølge folketellingen av 2009 hadde kommunen 12&nbsp;684 innbyggere.

## Referanser


## Eksterne lenker
*   **(fransk)**
Mzungu Kichaa

**Espen Sørensen** (født 5. august 1980 i Skanderborg) bedre kjent under artistnavnet **Mzungu Kichaa**, er en dansk musiker. Han ble født i Danmark, men vokste opp i Tanzania, hvor foreldrene hans jobbet med utviklingshjelp. Han lærte seg flytende swahili, og ble sent på 90-tallet involvert i produksjonen av bongo flava ved Bongo Records.

Sørensen var en av de første artistene som ble involvert i Bongo Records i Dar-es-Salaam, med blant andre Juma Nature, TID, Mangwair, Ferooz og Professor Jay. Det var på denne tiden han fikk kallenavnet «Mzungu Kichaa», som kan oversettes som «den gærne hvitingen». Hans første studioalbum, *Tuko Pamoja*, ble utgitt i 2009. I 2012 ga han ut EP-en *Hustle*, og i 2014 kom EP-en *Relax*. Han har hatt hits i Tanzania, kenya og Danmark.

## Diskografi

## Referanser



## Eksterne lenker
* 
*
Resolution Island (New Zealand)

**Resolution Island** (maorisk: **Tau Monana**) er den største øya i Fiordlandområdet sør på Sørøya på New Zealand. Øya har et areal på 208 km² og er New Zealands syvende største øy. Mellom Resolution Island og fastlandet ligger fjordene Dusky Sound og Breaksea Sound. Øya er omtrentlig rektangulær med unntak av en liten halvøy mot vest, kjent som Five Fingers Peninsula som er vernet. Øya er ubebodd.

Øya ble oppkalt etter James Cooks skip *[[HMS «Resolution» (1771)|HMS «Resolution»]]* da Cook besøkte Dusky Sound på sin andre oppdagelsesreise.

I 2006 ble introduserte arter på øya utryddet for å beskytte det opprinnelige dyrelivet.

15. juli 2009 var Resolution Island episenteret for et jordskjelv på 7,8 på Richters skala.

Resolution Island er en del av den store Fiordland nasjonalpark.

## Referanser
Fittouga

**Fittouga** er en kommune i kretsen Niafunké, i regionen Timbuktu i Mali. Kommunen har et areal på 976&nbsp;km², og ifølge folketellingen av 2009 hadde kommunen 30&nbsp;627 innbyggere.

Fittouga består av 64 mindre bosetninger. Kommunens administrative senter ligger i byen Saraféré, beliggende ca 35 km sørøst for Niafunké.

## Referanser
I Need You (Beatles-sang)

**«I Need You»** er en sang av The Beatles som ble skrevet av George Harrison. Den ble innspilt 15. og 16. februar 1965 og første gang utgitt 6. august 1965 på gruppens femte britiske album *[[Help! (album)|Help!]]*. Syv dager senere ble den utgitt på den amerikanske utgaven av *Help!* (som ikke har helt identisk innhold av sanger som den britiske). Harrison spiller sologitar tilkoblet en tonepedal.

## Musikere og instrumenter

*George Harrison: sologitar, vokal
*John Lennon: akustisk gitar, kor
*Paul McCartney: bass, kor
*Ringo Starr: trommer, kubjelle

The Beatles mimer til «I Need You» i filmen *[[Help! (film)|Help!]]* hvor de ble filmet 3. – 5. mai 1965. I filmen mimer Harrison med akustisk gitar og John Lennon med elektrisk gitar i motsetning til hva de gjorde i studio.

«I Need You» ble aldri fremført offentlig i konsert sammenheng verken av The Beatles eller av George Harrisons i hans solo karriere.

## Referanser
Another Girl (Beatles-sang)

**«Another Girl»** er en sang av The Beatles som ble skrevet av Paul McCartney (men offisielt kreditert Lennon/McCartney). Den ble innspilt 15. og 16. februar 1965 og første gang utgitt 6. august 1965 på gruppens femte britiske album *[[Help! (album)|Help!]]*. Syv dager senere ble den utgitt på den amerikanske utgaven av *Help!* (som ikke har helt identisk innhold av sanger som den britiske).

## Musikere og instrumenter

*Paul McCartney: bass, sologitar, vokal
*John Lennon: akustisk gitar, kor
*George Harrison: rytmegitar, kor
*Ringo Starr: trommer

McCartney og hans kjæreste Jane Asher var på ferie i Hammanet i Tunisia 4. – 14. februar 1965. De bodde i Sebastians' Villa hvor McCartney skrev «Another Girl». Teksten handler om en mann som erklærer at han har forhold til andre damer enn sin kjæreste. Teksten kan muligens tolkes som en slags refleksjon over forholdet han hadde til Asher. De var ikke gift og McCartney skal visst nok ha hatt en hemmelig leilighet i London som han benyttet for bekjentskap med andre damer enn Asher.

The Beatles mimer til «Another Girl» i filmen *[[Help! (film)|Help!]]* Dette ble filmet 27. februar 1965 på Balmoral Island i Bahamas. I filmen ser man at McCartney først mimer på sin bass, men etter hvert blir bassen byttet ut med en bikini-kledd dame i stedet, som han «spiller» på.

Første dag gruppen spilte inn «Another Girl», spilte Harrison sologitar, men den ble spilt over dagen etter og da var det McCartney som spilte i stedet.

«Another Girl» ble aldri spilt i offentlig konsert sammenheng av The Beatles. Paul McCartney spilte den 7. juli 2015 da han holdt konsert i Telenor Arena.

## Referanser


## Eksterne lenker
* Sangteksten (presentert på The Beatles' offisielle webside)
You’re Going to Lose That Girl

**«You're Going to Lose That Girl»** er en sang av The Beatles som ble skrevet av  Lennon/McCartney. Den ble først utgitt 6. august 1965 på albumet *[[Help! (album)|Help!]]* i Storbritannia. Syv dager senere ble den utgitt på den amerikanske utgaven av *Help!* (som ikke har helt identisk innhold av sanger som den britiske).

John Lennon hadde mesteparten av idéen men fikk mye hjelp av Paul McCartney til å skrive den ferdig. De gjorde det i Lennons hus i Weybridge utenfor London.

Den ble innspilt 19. februar 1965 i Abbey Road Studios.

Teksten handler om at en mann må gi mer oppmerksomhet til sin kjæreste. Hvis ikke vil tekstens jeg gjøre det i stedet.

## Musikere og instrumenter

*John Lennon: akustisk gitar, vokal
*Paul McCartney: bass, piano, kor
*George Harrison: sologitar, kor
*Ringo Starr: trommer, bongoer

The Beatles mimer etter «You're Going to Lose That Girl» i filmen Help!. Den ble aldri fremført av The Beatles offentlig i konsert sammenheng.

## Referanser


## Eksterne lenker
* Sangteksten (presentert på The Beatles' offisielle webside)
Thale (andre betydninger)

**Thale** kan ha flere betydninger:
* Norsk film fra 2012, se Thale
* Navnet *Tale* eller *Thale*, se Tale (navn)
* By i Tyskland, se Thale (Tyskland)
Kristian Friis Petersen

**Kristian Friis Petersen** (1867–1932) var en norsk politiker (V) og overrettssakfører, senere fylkesmann i Hordaland.

## Liv og virke
Han vokste opp i Namsos og Ålesund, hvor faren, Carl Gottlieb Petersen, var overrettssakfører og politimester. Farfaren var stiftsprost og stortingsmann Christian Petersen.

Han tok juridisk embedseksamen i 1891. Han var fullmektig hos sorenskriveren på Søre Sunnmøre før han fikk bevilling som overrettssakfører i 1893 og flyttet tilbake til Ålesund. Han var i perioder konstituert som politimester og sorenskriver.

Petersens politiske grunnsyn ble preget av den nasjonale og frilynte ungdomsbevegelsen, og han ble senere en førende venstremann i Ålesund. Han var medlem av bystyret og formannskapet 1898–1904 og 1907–1914 og Ålesunds ordfører 1911–1912.

Han var innvalgt på Stortinget fra kjøpstedene Ålesund og Molde i periodene 1907–1909 og 1913–1915. Han satt begge periodene i Stortingets justiskomité, den siste som formann. Han var også odelstingspresident. Petersen satt i Gunnar Knudsens regjering 1914–1919, de to første årene som sosialminister, deretter som handelsminister.

Da Petersen trådte ut av regjeringen i 1919, ble han fylkesmann i Hordaland med sete i Bergen. Han satt i embedet frem til 1929, da han søkte avskjed på grunn av sykdom.

Han var gift med Hanna Elisabeth Møller (1869–1960).

## Referanser


## Eksterne lenker
* 
*
Niafunké

**Niafunké** er en by beliggende ved elven Niger i det sentrale Mali. Byen er administrativt senter, både for kommunen den ligger i, Soboundou, samt i kretsen Niafunké. Byen ligger i regionen Timbuktu.

Byen var lenge hjemby for Ali Farka Touré, som flyttet dit tidlig i barndommen, og ble byens borgermester i 2004. Touré har også gitt ene albumet navn etter byen.

## Eksterne lenker
*
Stryn (andre betydninger)

**Stryn** har flere betydninger:

*Stryn, en kommune i Sogn og Fjordane og et tettsted i kommunen.
*MF «Rosendal», en bilferge bygget i 1975 og som gikk i trafikk som MF «Stryn» fra 1975 til 1993.
*MF «Stryn», en bilferge bygget i 1979 som MF «Gloppen», som har gått i trafikk som MF «Stryn» siden 1994.
Grigore T. Popa medisinsk-farmasøytiske universitet

**Grigore T. Popa medisinsk-farmasøytiske universitet** (rumensk: *Universitatea de Medicină și Farmacie «Grigore T. Popa»*) er et universitet i Iaşi, Romania.Det består av fire fakulteter:

* Det medisinske fakultet
* Det odontologiske fakultet
* Det farmakologiske fakultet
* Fakultet for medisinske bioingeniørfag

Universitetet ble grunnlagt av Dr. Leon Scully den 30. september 1879, og er dermed en av de eldste medisinske institusjoner i Romania.

I tillegg til rumensk, undervises det på engelsk og fransk ved universitetet. En betydelig andel av studentene er derfor internasjonale.

## Referanser
Act Naturally (sang fra 1963)

**«Act Naturally»** er en sang skrevet av Johnny Russell og Voni Morrison og utgitt på singel med Buck Owens and the Buckaroos i 1963. Singlen inntok førsteplass på Billboard Country Singles.

## The Beatles' versjon

Det var vanlig praksis at Ringo Starr skulle ha et vokal-bidrag på hvert album som The Beatles ga ut (unntakene ble *[[A Hard Day's Night (album)|A Hard Day's Night]]* og *[[Let It Be (album)|Let It Be]]*). Starr foreslo «Act Naturally» som sitt vokal-bidrag til *[[Help! (album)|Help!]]* og de andre samtykket.

The Beatles' versjon «Act Naturally» ble først utgitt 6. august 1965 på gruppens femte britiske album *[[Help! (album)|Help!]]*. I USA fungerte den først som b-side til singlen *[[Yesterday]]* (utgitt 13. september 1965) og 20. juni 1966 på albumet *[[Yesterday and Today]]*.

## Innspilling

De spilte inn tretten tagninger 17. juni 1965 i Abbey Road Studios hvor George Harrison spilte både akustisk gitar og sologitar. En firesporsteip ble brukt til innspilling. trommer, bass og akustisk gitar, ble innspilt på spor 1, Harrisons sologitar på spor 2, Starrs vokal på spor 3 og McCartneys harmonivokal samt noe perkusjon på spor 4. I dette tilfelle besto perkusjon av at Starr slo trommestikkene mot hverandre. Sologitarist George Harrison benyttet drop D tuning. Det innebar at han stemte ned sin dypeste E-streng ned til D.

Forskjellen på Owens original og The Beatles' coverversjon er at sistnevnte høres mer tragikomisk ut med Starr på vokal enn Owens.

The Beatles fremførte «Act Naturally» på Ed Sullivan Show som ble tatt opp 14. august 1965 (og kringkastet 12. september 1965).
Videre ble sangen med på repertoaret da de la ut på sin USA-turne i august 1965 (det vil si at noen ganger ble den byttet ut med «I Wanna Be Your Man»). Man kan også se The Beatles fremføre den i filmdokumentaren *The Beatles at the Shea Stadium*. Men studioversjonen ble lagt over original-lyden fra konserten siden den ikke var tilfredsstillende.

## Musikere og instrumenter på The Beatles' versjon

*Ringo Starr: vokal, trommer
*Paul McCartney: bass, harmonivokal
*George Harrison: akustisk gitar, sologitar

 
Buck Owens og Ringo Starr ga sammen ut en ny versjon av «Act Naturally» i 1989.

## Konsertutgivelser av «Act Naturally» med Ringo Starr

Starr har spilt «Act Naturally» på konserter siden 1989 og man finner forskjellige varianter av sangen på: 
**Anthology... So Far* (utgitt 2001)
**King Biscuit Flower Hour Presents Ringo & His New All-Starr Band* (utgitt 2002)
**Extended Versions* (utgitt 2003)
**Ringo Starr and friends* (utgitt 2006)
**[[Ringo Starr: Live at Soundstage]]* (utgitt 2007)
**[[Ringo Starr & His All Starr Band Live 2006]]* (utgitt 2008)
**Live at the Greek Theatre 2008* (utgitt 2010)

## Tekst

## Referanser
Koumaïra

**Koumaïra** er en kommune og by i kretsen Niafunké, i regionen Timbuktu i Mali. Kommunen har et areal på 476&nbsp;km2, og ifølge folketellingen av 2009 hadde kommunen 14&nbsp;839 innbyggere.

Byen Koumaïra ligger på sørbredden av Bara-Issa, en forgrening av Niger som oppstår når det er høy vannstand i elven. Byen ligger 21 km sørøst for Niafunké, og 65 km nordøst for Debosjøen. Kommunen består av omtrent 36 mindre bosetninger.

## Referanser


## Eksterne lenker
*   **(fransk)**. Nettsiden oppgir kommunens areal til 1649&nbsp;km2
Sleep In The Grass

**«Sleep In The Grass»** er en sang skrevet av Lee Hazlewood som ble spilt inn og gitt ut på singel med Ann-Margret og Lee Hazlewood i 1969. Singelen kom på 13.-plass i USA.

Johnny Dowd spilte inn sangen og ga den ut på albumet *Total Lee! - The Songs of Lee Hazlewood* i 2002.
It’s Only Love (Beatles-sang)

**«It's Only Love»** er en sang av The Beatles som ble hovedsakelig skrevet av John Lennon, men offisielt kreditert Lennon/McCartney. Den ble første gang utgitt 6. august 1965 på gruppens femte britiske album *[[Help! (album)|Help!]]*. I USA ble den utgitt 6. desember 1965 på albumet *[[Rubber Soul]]*.

## Bakgrunn og innspilling

Lennon hadde hovedidéen til sangen og fikk hjelp av Paul McCartney til å skrive den ferdig. Lennon var veldig misfornøyd med teksten, og av den grunn hatet han den i etterkant. På versjonen som ble utgitt i 1965, kan man høre på setningen «just the sight of you makes night-time bright – very bright» at han nærmest ler mens han synger. George Martin Orchestra ga ut en instrumental versjon senere i 1965 med tittelen «That's a Nice Hat».

«It's Only Love» ble innspilt 15. juni 1965 i Abbey Road Studios. Tagning seks ble brukt til utgivelse i 1965. På *[[Anthology 2]]* (utgitt 1996) ble tagning to inkludert (samt tagning tre som ble avbrutt etter to sekunder).

## Musikere og instrumenter

*John Lennon: akustisk gitar, vokal
*Paul McCartney: bass
*George Harrison: akustisk gitar, sologitar
*Ringo Starr: trommer, tamburin

«It's Only Love» ble aldri fremført av The Beatles i offentlig konsert sammenheng, og heller ikke av John Lennon i hans solo karriere.

Bryan Ferry ga ut en coverversjon av «It's Only Love» i 1976 på albumet *Let's Stick Together*, mens Gary U.S. Bonds gjorde det i 1981 på albumet *Dedication*.

## Referanser


## Eksterne lenker
* Sangteksten (presentert på The Beatles' offisielle webside).
I’ve Just Seen a Face

**«I've Just Seen a Face»** er en sang av The Beatles som ble skrevet av Paul McCartney (men offisielt kreditert Lennon/McCartney). Den ble første gang utgitt 6. august 1965 på gruppens femte britiske album *[[Help! (album)|Help!]]*. I USA ble den utgitt 6. desember 1965 på albumet *[[Rubber Soul]]*.

«I've Just Seen a Face» ble innspilt 14. juni 1965 i Abbey Road Studios. Ringo Starr brukte ikke hele trommesettet; men kun skarptromme. Han brukte videre visper i stedet for trommestikker. Ellers la han på maracas.

Opprinnelig var «I've Just Seen a Face» en sang som McCartney pleide å fremføre på piano på familiesammenkomster. Hans tante Gin likte den veldig godt. Av den grunn fikk den først navnet «Auntie Gin's Theme». Da George Martin Orchestra ga ut en instrumental versjon senere i 1965, fikk den nettopp den tittelen.

## Musikere og instrumenter

*Paul McCartney: akustisk gitar, vokal
*John Lennon: akustisk gitar
*George Harrison: akustisk tolvstrengsgitar (inkludert soloen)
*Ringo Starr: skarptromme, maracas

The Beatles spilte aldri «I've Just Seen a Face» offentlig i konsert sammenheng, men McCartney framførte den sammen med Wings i 1975/1976 (en versjon finnes på konsertalbumet Wings Over America). Videre ble den fremført i MTV programmet *Unplugged* i 1991 (som også ble utgitt på CD samme år)

## Referanser
Debosjøen

**Debo-sjøen** (fransk: *Lac Débo*) er en innsjø i Maasina-deltaet i Mali. Innsjøen dannes når Niger flommer over sine bredder mellom april og august, mens innsjøen er sterkt redusert fra september til mars.

## Størrelse
Når Debo-sjøen er på sitt største, ligger den fra ca. 80 km oppstrøms fra Mopti, og ca. 240 km nedstrøms fra Timbuktu. Debo-sjøen er Malis største innsjø, og har et overflateareal på 160 km².

## Bruk
Innsjøen er størst i regntiden, når elvene Bani og Niger har størst vannføring. Da driver bozoerne intensivt fiske. I tørketiden, når innsjøen er på sitt minste, lar fulanierne storfeflokken beite på de store gressletene, som da er fri for vann.

## Økologi
Innsjøen er et viktig hvilested for trekkfugler, og UNESCO har klassifisert den som et Ramsar-område.
Playa Limbo

**Playa Limbo** er en meksikansk musikkgruppe innen sjangeren pop. Den ble etablert i Guadalajara i 2005.

## Medlemmer
*Maria León (vokal, gitar)
*Jorge Corrales (keyboard, programmerer)
*Ángel Baillo (bas, kor)
*Servando Yañez (trommer)

## Diskografi
**Canciones de hotel* (2007)
**Canciones de Hotel* (spesialutgave)
**Año perfecto* (2010)

## Eksterne lenker
* 
* 
* 
* Playa Limbo på Myspace
* Offisiell fanside
Nils Svendsen

**Nils Svendsen** (født 3. juni 1957) er en fiktiv person skapt av Tore Ryen som spilles av Sven Nordin. Nils opptrer i de norske situasjonskomediene *[[Mot i brøstet]]* (1993–1997), samt videoutgivelsen *[[Tusenårsfesten]]* (2000).

I episode 4 av Mot i Brøstet kommer det frem at Nils er født i stjernetegnet «Fiskene»; dette er da motstridene med at han er født 3.juni som det nevnes i en annen episode.

Nils er en av Karls venner. Han er en godhjertet og munter type, men kanskje ikke akkurat den skarpeste kniven i skuffen. Nils elsker cornflakes med banan, jordbærsyltetøy, melk, og mye annet han finner i kjøleskapet. Han liker også potetgull og spesielt seigmenn og cola. Etter å ha fått sparken som vaktmester, begynner han ikke på jobb før i sesong 5, hvor han får jobb på bananlageret på supern med Trine. Grunnen er at han tok den forrige på fersken for å stjele bananer, mens han klinte med Trine.
Han har fire barn: Ole, Dole, Doffen og ei jente som heter Erna, oppkalt etter Nils sin mor.

## Replikker
*Bip-bip!
*Dette er/var show!
*Jeg tar det med en gang!
Zoé

**Zoé** er en meksikansk musikkgruppe innen sjangerne alternativ rock og psykedelisk rock. Den ble først etablert i Cuernavaca i 1994, men fikk fast besetning i Mexico by i 1997. Gruppa har hatt stor suksess i den spansktalende verden, og har vunnet en rekke priser, deriblant fire Grammy-priser.

## Medlemmer
* León Larregui (vokal)
* Sergio Acosta (gitar)
* Jesús Báez (keyboard)
* Ángel Mosqueda (bass)
* Rodrigo Guardiola (trommer)

## Diskografi
* *Zoé* (2001)
* *Rocanlover* (2003)
* *Memo Rex Commander y el Corazón Atómico de la Vía Láctea* (2006)
* *Reptilectric* (2008)

## Eksterne lenker
* 
* 
* Zoé på Myspace
Liste over solflekksykluser

En sol**flekk**syklus må ikke forveksles med en solsyklus (en periode på 28 år).

Det følgende er en **liste over [[Variasjoner i solaktiviteten|solflekksykluser]]**, registrert tilbake til 1755.

## Referanser


## Eksterne lenker
* Solar Influences Data Analysis Center (SIDC)
* Graphics of historic solar cycles at the SIDC page 
* Near realtime solar images from SOHO
* [ftp://ftp.ngdc.noaa.gov/STP/SOLAR_DATA/SUNSPOT_NUMBERS/docs/maxmin.new Official list of solar cycles]
Norges Grunnlov § 1

**Norges Grunnlov § 1** er den første paragraf i Eidsvollsgrunnloven av 1814. Den slår fast at Norge har nasjonal suverenitet, og skal være et konstitusjonelt monarki. At monarkiet var «indskrenket» av lover vil si at det ikke var uinnskrenket, absolutt monarki, slik styret hadde vært fra 1660 til 1814. Kongens (nå regjeringens) makt skulle stå under loven, ikke over den. 

At Norge skulle være et selvstændig rike innebar uavhengiget fra andre land. Norge hadde i 1814 vært de danske Oldenborg-kongenes arveland, og i henhold til Kielfreden fra januar 1814 ble landet avstått til kongen av Sverige. Under riksforsamlingen på Eidsvold hadde det vært hard debatt mellom selvstendighetspartiet og unionspartiet om ordlyden i §1, ettersom formuleringen ville være til hinder for fred med Sverige. Etter forhandlingene med i Moss høsten 1814 var §1 en av grunnlovsbestemmelsene som måtte endres for å gjøre personalunionen med Sverige mulig. I 1905 ble loven endret tilbake igjen, slik den hadde vært i 1814, og ble sist endret av Stortinget 18. november 1905.  

I sin nåværende form lyder den *«Kongeriket Norge er et fritt, selvstendig, udelelig og uavhendelig rike. Dets regjeringsform er innskrenket og arvelig monarkisk.»*

## Debatt om styreform
Foran folkeavstemningen i 1905 ble landets styreform debattert. Likevel ble innholdet i §1 ikke gjenstand for avstemning. Finn Gustavsen ble i 1968 den første til å foreslå endret styreform fra monarki til republikk.

## Referanser
Senggerinchin

**Senggerinchin** (eller *Sengge Rinchen*, *Senggelinqin*, kinesisk: 僧格林沁; tibetansk: སེང་གེ་རིན་ཆེན།; mongolsk: ᠰᠡᠩᠭᠡᠷᠢᠨᠴᠢᠨ; født 1811 i Kina, død 19. mai 1865 nær Heze) var en mongolsk prins og militær leder under Qing-dynastiets Kina.

## Liv og virke
### Bakgrunn
Senggerinchin var en 26.s generasjons etterkommer av Qasar, en av Djenghis Khans brødre. Navnet kommer fra to tibetanske ord, «Sengge» (tibetansk: སེང་གེ་) og «Rinchen» (རིན་ཆེན་), som betyr «løve» henholdsvis «skatt». 

I barnealder ble han adoptert av Suotenamuduobuji (索特納木多布濟), en jasagh av Horqin venstre bakre banner og *[[junwang]]* (郡王; prins av annen rang) i Qing-riket. Han arvet og overtok adoptivfarens verv og prinsetittel i 1825 under Daoguang-keiserens regjeringstid.

### Hærfører
Har var prins over Qorchin-mongolene i Indre Mongolia og tjenestegjorde som så mange andre mongolske fyrster som hærfører for Qing-hærene. Mellom 1853 og 1855 kjempet han mot Taipingopprørerne og stanset med sitt kavaleri opprørernes felttog mot Beijing (1853, keiser og hoff hadde allerede forlatt byen). Under Annen opiumskrig kjempet han uten hell mot briter og franskmenn (1858–1860, Taku-festningene og forsvaret av Beijing). 

Etter 1860 kjempet han med fremgang mot forskjellige opprørsgrupper i provinsene Anhui, Shandong og Henan, især mot Nien-bandittene. I mai 1865 ble han drept av nienopprørerne ved Ts'ao-chou i Shandong.

Etter hans død kanoniserte hoffet Senggerinchin i takknemlighet for hans innsats som hærfører og gjorde hans rang som prins arvelig under tittelen «lojal prins» (忠親王). I 1889 forordnet enkekeiserinne Cixi at en helligdom skulle bygges til hans minne under navnet *Xianzhongci* (顯忠祠), – det finnes fortsatt i bydistriktet Dongcheng i Beijing. 

I historieverker skrevet i Folkerepublikken beskrives Senggerinchin som en kinesisksinnet patriot. I 1995 åpnet lokalregjeringen i Tongliao et museum viet til ham.

Senggerinchins residens (*Senggelinqin wangfu*) i Bakre Horqin-banner av venstre fløy ble i 2006 oppført på Folkerepublikken Kinas liste over kulturminner.

## Referanser


## Litteratur
* Stephen R. Platt: *Autumn in the Heavenly Kingdom: China, the West, and the Epic Story of the Taiping Civil War*. New York: Knopf, 2012. ISBN 9780307271730. 
* Denis Twitchett (utg.): *The Cambridge history of China*. Volume 10: John K. Fairbank (Hrsg.): *Late Ch'ing. 1800 – 1911*. Part 1. Cambridge University Press, Cambridge u. a. 1978, ISBN 0-521-21447-5.

## Eksterne lenker
* Baidu Baike-artikkel (kinesisk)
* On Sengge Rinchen's memorial shrine (kinesisk)
Fredrik Möller

**Fredrik Martin Möller** (født 16. desember 1976) er en svensk tidligere ishockeyspiller.

Han ble den yngste i den svenske eliteseriens historie da han debuterte for Rögle BK 14. januar 1993 i kampen Malmö i en alder av 16 år og 29 dager. Han spilte seks kamper den første sesongen.

## Klubber

* 1992-1998  Rögle BK Elitserien/Division 1 (87 kamper) 
* 1998-1999  Linköping HC Division 1 (27 kamper)
* 1998-1999  Troja-Ljungby  Division 1 (15 kamper)
* 1999-2000  Storhamar Dragons Norge (37 matcher)
* 2000-2001  Hamburg Crocodiles  Tyskland div.3 (33 kamper)
* 2001-2003  Helsingborg HC  Division 2 (11 kamper)
* 2003-2006  Jonstorps IF Division 1  (77 kamper)
* 2005-2006  Rögle BK Allsvenskan (19 kamper)
* 2006-2007  Helsingborg HC Division 1 (38 kamper)

## Meritter
* EM U18 EJC – gull 1993/1994
* VM U20 WJC – sølv 1995/1996
* Norsk mester 1999/2000

## Referanser


## Eksterne lenker
* 

__NOTOC__
Johan Stenström

**Johan Gunnar Stenström** (født 23. august 1951) er en svensk litteraturviter. Han arbeider ved Lunds universitet som dosent (siden 2002) og som professor (siden 2009).

Stenström har også skrevet bøker, blant annet *[[Den svenska sångboken]]* (1997, sammen med Anders Palm) og *Med fantasins eld - Ingemar Leckius och bilden* (2002).

## Referanser


## Eksterne lenker
* Johan Stenström på Lunds universitets webside
Spörers lov

**Spörers lov** forutsier variasjoner i solflekkenes breddegraden under en solflekksyklus. Den ble oppdaget av den engelske astronomen Richard Christopher Carrington rundt 1861. Carringtons verk ble videreutviklet av den tyske astronomen Gustav Spörer.

Ved starten av en solflekksyklus synes solflekker å oppstå ved breddegrader på 30° til 45° på solens overflaten. Når syklusen utvikler seg synes solflekkene å dukke opp ved lavere og lavere breddegrader helt til når et gjennomsnitt på 15° ved solmaksimum. Den gjennomsnittlige breddegraden for solflekker fotsetter å bevege seg nedover, ned til ca. 7°, og når de gamle solflekkene blekner dukker solflekker fra den nye syklusen frem ved høye breddegrader.

## Se også
* Variasjoner i solaktiviteten
* Wolfnummer
* Joys lov

## Referanser
Nukleokosmokronologi

**Nukleokosmokronologi** eller bare **kosmokronologi** er en relativt ny teknikk for å estimere tidsskalaer for astrofysiske objekter og begivenheter. Teknikken gjør bruk av radioaktive isotoper på en måte som ligner mye på bruken av karbondatering i arkeologiske prøver, men det måles i stedet typisk på grunnstoffene uran og thorium.

Nukleokosmokronologi har med hell blitt brukt for å bestemme blant annet solens alder (4.57±0.02&nbsp;milliarder år) og alderen til Melkeveiens tynne skive (8,3±1.8&nbsp;milliarder år). Metoden har også blitt brukt for å estimere selve Melkeveiens alder, noe som har funnet sted under et nylig studie av stjernen CS31082-001 som befinner seg i Melkeveiens galaktiske halo.

Faktorer som begrenser metodens presisjon inkluderer dårlig kvalitet på observasjoner av svakt lysende stjerner og usikkerhet om den opprinnelige mengden grunnstoffer som blir produsert ved den såkalte r-prosessen, som menes å foregå i supernovaer og å være den prosessen som produserer omtrent halvparten av de nøytronrike atomkjernene som er tyngre enn jern.

## Se også
* Astrokjemi
* Metallisitet
* Stjernenukleosyntese

## Litteratur
* Bahcall, John N. et al. (1995): *Reviews of Modern Physics* 67, 781
* del Peloso et al.  (2005): «The age of the Galactic thin disk from Th/Eu nucleocosmochronology. '''I'''. Determination of Th/Eu abundance ratios» i: *Astronomy & Astrophysics*, 434, 275
* del Peloso et al. (2005): «The age of the Galactic thin disk from Th/Eu nucleocosmochronology. '''II'''. Chronological analysis» i: *Astronomy & Astrophysics*, 434,  301.
* ESO pressemelding  02/01: First Reading of a Basic Cosmic Chronometer with UVES and the VLT. 
* Hill et al. (2002): , «First Stars. I. The extreme ''r''-element rich, iron-poor halo giant CS 31082-001»  i: *Astronomy & Astrophysics*, 387, 560-579.
Konfliktåret 1941

## Pågående krig
*Andre kinesisk-japanske krig (1937-1945)
**Japan på den ene siden
**Kina på den andre siden
*Andre verdenskrig (1939-1945)
**Tyskland, Italia og Japan på den ene siden
**Storbritannia og Frankrike, samt Sovjetunionen (fra 22. juni) og USA (fra desember) på den andre siden
*Krigen mellom Ecuador og Peru (**1941**)

## Hendelser
*11. mars – USA vedtar Lend-Lease Act som støtte for Storbritannia.
*30. mai – Britene okkuperer Irak igjen etter den månedslange anglo-irakiske krigen.
*22. juni – Tyskland angriper Sovjetunionen; operasjon Barbarossa. Forsøket på å ta Murmansk kallas operasjon Silberfuchs.
*25. juni – Sverige tillater transitt av Engelbrechtdivisjonen.
*22. august – Einsatzgruppen arkebuserer hundre jødiske barn i Bila Tserkva.
*2. september – Den røde armé lykkes å redde mye under evakueringen av Tallinn 1941.
*8. september – Beleiringen av St. Petersburg innledes.
*30. september – Tyskland dreper titusentalls jøder i Babij Jar ved Kyiv. 
*5. desember – Tyske tropper slås tilbake like utenfor Moskva.
*7. desember – Japan angriper USAs marine under angrepet på Pearl Harbor på Hawaii.
*8. desember – Japan begynner slaget om Malaya.
*11. desember – Tyskland og Italia erklærer krig mot USA.
*17. desember – Massakeren i Liepāja på latviske jøder.

## Dødsfall

|-
|Mars 
|7. || Günther Prien ||  || korvettenkapitän (orlogskaptein); en av de mest fremtredendetyske ubåtkommandører under andre verdenskrig ||align=center|33 ||align=center|1908 || 
|}

## Bildegalleri

Bundesarchiv_Bild_183-2006-1130-500,_Kapitänleutnant_Günther_Prien.jpg|Günther Prien(1908–1941)


## Referanser
Radiometrisk datering

**Radiometrisk datering** er dateringsmetoder for å bestemme alderen på bergarter, fossiler og annet gjennom å måle den radioaktive nedbrytingen hos ulike isotoper. Metoden blir hovedsakelig benyttet innen geologi og arkeologi og er fremforalt nyttig over store tidsrom.

## Metoder
* Karbondatering (halveringstid 5730 år), som blir benyttet for å datere organisk materiale som har dødd opp til for omkring &nbsp;år siden. 
* Uran-bly-metoden går ut på forholdet mellom 235U og 238U og datterisotopene 207Pb og 206Pb. Metoden er spesielt pålitelig på grunn av at man benytter kjemisk identiske klokker med to halveringstider.
* Rubidium–strontium-datering
* Samarium–neodymdatering
* Kalium–argondatering basert på K-40 med en halveringstid på 1,26 milliarder år. Metoden er usikker siden argon er en gass som under visse forhold kan forsvinne fra mineralet. Dette problemet kan en unngå ved å verifisere med argon-argondatering, som måler isotopsamansettingen til prøven. 
* Argon–argondatering
* Fisjonssporsdatering, basert på at når uran blir brutt ned bygger det seg opp fisjonsspor i mineralet.
* Termoluminiscensdatering blir brukt på funn som varmes opp, for eksempel keramikk og magma.

## Referanser
Anthony A. Hoekema

**Anthony Andrew Hoekema**, født 1913 i Drachten, Nederland, død 17. oktober 1988, var en kalvinistisk prest og teolog, og var professor i systematisk teologi ved Calvin Theological Seminary i Grand Rapids i 21 år.

## Biografi
Hoekema var født i Nederland, men emigrerte til USA i 1923. Han studerte ved Calvin College, University of Michigan, Calvin Theological Seminary og ved Princeton Theological Seminary. Etter å ha tjent ved flere Christian Reformed Churches i perioden 1944 til 1956, ble han førsteamanuensis ved Calvin College. I perioden 1958 til 1979, da han gikk av med pensjon, var han professor i systematisk teologi ved Calvin Theological Seminary i Grand Rapids, Michigan. Hoekema tilbragte to sabbatsår i Cambridge, England (1965-66, 1973-74).

## Publikasjoner
Blant hans mest kjente verker er:
* *The Four Major Cults: Christian Science, Jehovah's Witnesses, Mormonism, Seventh-Day Adventism* (1963, ISBN 0-8028-0445-4)
* *What about Tongue-Speaking?* (1966)
* *Holy Spirit Baptism* (1972)
* *[http://www.the-highway.com/amila_Hoekema.html Amillennialism]* (1977)
* *The Bible and the Future* (1979)
* *Created in God's Image* (1986)
* *Saved by Grace* (1989)

## Referanser
Oslo KFU

**Oslo kommunale foreldreutvalg** (**KFU**) er et fellesorgan for alle foreldre med barn i grunnskolen i Oslo kommune. KFU er en uavhengig forening som støttes politisk og økonomisk av Oslo kommune, men er partipolitisk uavhengig og skal ivareta foreldrenes interesser i skolesammenheng, samt sørge for et godt og smidig samarbeid til elevenes beste.

## Eksterne lenker
*